Hrund Gunnsteinsdóttir , framkvæmdastjóri Festu - miðstöðvar um samfélagsábyrgð , verður fundarstjóri á ráðstefnunni . Á morgun , fimmtudaginn 17. janúar verður Janúarráðstefna Festu - miðstðvar um samfélagslega ábyrgð haldin í Silfurbergi Hörpu 8:30 til 12:15 . Fer ráðstefnan nú fram í sjötta sinn , en í ár er hún haldin undir yfirskriftinni „ Viðskiptamódel fyrir nýjan veruleika “ og áhersla lögð á nýsköpun með samfélagsábyrgð að leiðarljósi . Ráðstefnan er stærsti viðburður ársins á sviði sjálfbærni og samfélagsábyrgðar fyrirtækja segir í fréttatilkynningu . Málefnið er mikilvægt og snýst náttúrlega í grunninn um að gera heiminn að betri stað með því að fyrirtæki sjái hag sínum best borgið í að leggja áherslu á samfélagsábyrgð og sjálfbærni er þar jafnframt fullyrt . Á ráðstefnunni koma saman sérfræðingar og leiðtogar úr atvinnulífinu og fjalla um ávinningin sem hlýst af innleiðingu slíkrar stefnumótunar . Þar á meðal eru : Kasper Larsen hjá KLS Pureprint sem kynnir reynslu síns fyrirtækis af því að hafa tekið upp markvissa umhverfisvæna stefnu fyrir áratug síðan ; Hrefna Sigfinnsdóttir stjórnarformaður IcelandSIF , samtaka sem miða að því að efla þekkingu fjárfesta á aðferðafræði sjálfbærra og ábyrgra fjárfestinga ; Helga Valfells frá nýsköpunarsjóðnum Crowberry Capital ; Oliver Luckett og Heiða Kristín Helgadóttir hjá Niceland ; Jóhann Guðmundsson lífeyrissjóði Verslunarmanna ; Margrét Sveinsdóttir framkvæmdastjóri hjá Arionbanka ; Ólafur Örn Nielsen , framkvæmdastjóri Kolibri , fyrirtækis sem sérhæfir sig í að hjálpa stærri fyrirtækjum að þróa hugbúnaðarlausnir . Þá kynnir Gísli Steinar Ingólfsson , framkvæmdastjóri EMC rannsókna , niðurstöður nýrrar rannsóknar á viðhorfi landsmanna til samfélagsábyrgðar fyrirtækja , þar á meðal hvort fólk sé líklegra til að beina viðskiptum sínum til fyrirtækja sem eru samfélagslega ábyrg í störfum sínum . Dagskrá fundarins er sem hér segir : 9.00 Opnunarávarp : Hrönn Ingólfsdóttir , formaður Festu 09.10 Hvernig stöndum við okkur ? : Gísli Steinar Ingólfsson , framkvæmdastjóri EMC rannsókna , ræðir niðurstöður rannsóknar um viðhorf landsmanna til samfélagslegrar ábyrgðar íslenskra fyrirtækja . 9.30 Þrjár umræðustofur A – Ný viðskiptamódel : Hvers konar viðskiptamódel styður við sjálfbærni ? B – Breytingastjórnun : Hvernig á að virkja starfsfólk í innleiðingu á nýju viðskiptamódeli ? C – Ábyrgar fjárfestingar : Ábyrgar fjárfestingar ýta undir sjálfbærni . 11.15 Kasper Larsen , KLS PurePrint : Nýtt viðskiptamódel fyrir nýjan veruleika . Danska prentsmiðjan KLS PurePrint innleiddi nýtt viðskiptamódel með sjálfbærni og samfélagsábyrgð að leiðarljósi til þess koma til móts við nýjar kröfur og nýjan veruleika . Dæmisaga sem íslensk fyrirtæki geta tengt við . 11.45 Hrefna Sigfinnsdóttir , stjórnarformaður IcelandSIF : Ábyrgar fjárfestingar eru mikilvægt hreyfiafl . Hvaða straumar og stefnur eru í ábyrgum fjárfestingum — og hvað er að gerast í löndunum í kringum okkur ? Fundarstjóri er Hrund Gunnsteinsdóttir framkvæmdastjóri Festu en ráðstefnan er ætluð stjórnendum fyrirtækja , áhrifavöldum um samfélagsábyrðg og öðrum áhugasömum .